Maren Skjøld

Maren Rotstigen Skjøld (født 29. september 1993 på Gjøvik) er en norsk tidligere alpinist som representerte Gjøvik Skiklubb. Hun ble norgesmester i superkombinasjon ved NM 2015, og vant Europacupen i alpint 2015/16 sammenlagt.

Hun gikk ved Norges Toppidrettsgymnas Lillehammer fra 2009 til 2012.

Hun deltok i 55 verdenscuprenn og hadde 4.-plass i parallellslalåm som beste prestasjon.

 Idrettskarriere 
2008/09
Skjøld deltok i sitt første FIS-renn i november 2008, på Geilo. Hun kom der på tolvteplass i slalåm. Ved junior-NM i alpint 2009 del 1 på Hafjell i januar kom hun på tiendeplass i super-G, 20.-plass i utfor og sjetteplass i superkombinasjonen. Junior-NM del 2 ble arrangert i Grong i mars, der hun kom på tiendeplass i storslalåm og ellevteplass i slalåm.

Ved NM i alpint 2009 på Geilo i mars kom hun på 33.-plass i super-G, men fullførte ikke slalåm, og superkombinasjonen. Ved del 2 i april kjørte hun ned til 30.-plass i storslalåm.FIS - Maren Skjoeld - Season 2009, besøkt 12. november 2016.

2009/10
Hun fikk flere pallplasseringer i FIS-renn i sesongen 2009/10, med blant annet seier i storslalåm i Hakadal i februar og sølv i både slalåm og storslalåm på Oppdal i februar. Ved junior-NM i alpint 2010 del 1 fikk hun sølv i superkombinasjonen, der Marte Liahjell Ellingsen vant, og hun kom på 14.-plass i utfor. Ved junior-NM del 2 i april fikk hun sølv i slalåm, bak Annie Winquist. Hun kom i fjerdeplass i slalåm ved NM i alpint 2010, og 14.-plass i storslalåm.FIS - Maren Skjoeld - Season 2010, besøkt 12. november 2016.

2010/11
Skjøld fikk flere annenplasser i FIS-renn i 2010/11; i slalåm på Geilo i desember og i Hafjell en uke senere, og i slalåm på Kongsberg i februar. Hun fikk én medalje ved junior-NM i alpint 2011; hun kom på tredjeplass i storslalåm ved junior-NM del 2 i Hakadal. Ved NM i alpint 2011 kom hun på sjetteplass i slalåm og femteplass i storslalåm.

2011/12
I sesongåpningen på Geilo i begynnelsen av desember fikk hun sjetteplass i slalåm i et FIS-renn, og 18. desember kom hun på annenplass på et FIS-renn i Hafjell.OA.no - Maren kom på pallen, besøkt 13. november 2016. Hun fikk flere annenplasser i FIS-renn denne sesongen, og vant også et renn i Sörenberg i februar.

I junior-NM i alpint 2012 i Hafjell fikk hun femteplass i superkombinasjonen som beste resultat, og hun kom på tolvteplass i super-G og 19.-plass i utfor. I NM i alpint 2012 kom hun på 4.-plass i slalåm, sjetteplass i storslalåm, tiendeplass i utfor og 13.-plass i super-G. Hun fullførte ikke i superkpmbinasjonen.

2012/13
Hun vant fire FIS-renn i sesongen 2012/13, alle i slalåm. Hun deltok også i Europacupen i alpint 2012/13, og fikk der en 45.-plass i slalåm i Vemdalen som beste plassering. I junior-NM i alpint 2013 kom hun på fjerdeplass i superkombinasjonen, tiendeplass i super-G og niendeplass i utfor. NM i alpint 2013 ble arrangert på Oppdal, og Skjøld kom der på fjerdeplass i slalåm og 20.-plass i super-G.

2013/14
Sesongen 2013/14 startet med europacuprenn i Finland, der hun fikk plasseringer rundt 50.-plass. Hennes beste enkeltplassering i Europacupen i alpint 2013/14 var 25.-plass i slalåm i Italia i desember, og hun endte på 167.-plass med syv europacupoeng totalt.FIS - Europa Cup 2014 - Standings After SL Soldeu (AND) 15-03-2014 (35/35), besøkt 14. november 2016. Hun fikk to medaljer ved junior-NM i alpint 2014 (NM junior I fart); sølv i utfor, bak Nora Grieg CHristensen, og bronse i superkombinasjonen, der gullet gikk til Tuva Nordbye.

Hun ble tatt ut til å delta i junior-VM i alpint 2014, og kom der på ellevteplass i superkombinasjonen, 14.-plass i slalåm, 19.-plass i storslalåm, 25.-plass i utfor og 32.-plass i super-G. Hun fikk bronse i utfor ved NM i alpint 2014, og fikk fjerdeplass i både slalåm og storslalåm. I super-G endte hun på syvendeplass. Dette holdt til gull i juniorklassen i

2014/15
Hun deltok igjen ved Europacupen i alpint 2014/15, som startet i slutten av november på Geilo. Hennes beste plassering denne sesongen ble tredjeplass i superkombinasjonen i Hinterstoder i januar. Hun endte på sjetteplass sammenlagt i superkombinasjonen, med 71 poeng, og 39.-plass i europacupen totalt.FIS - Cup Standing Results After SG Soldeu, besøkt 17. november 2016 Ved Norgesmesterskapet i alpint 2015 vant hun superkombinasjonen, og fikk bronse i både super-G og storslalåm. I tillegg kom hun på fjerdeplass i utfor.

2015/16
Sesongen 2015/16 startet tidlig for Skjøld, siden hun deltok i Australian New Zealand Cup i august. Der fikk hun fjerdeplass i et slalåmrenn i Coronet Peak. Hun slo gjennom i europacupen denne sesongen, og vant renn både i superkombinasjon og slalåm. Hun vant superkombinasjonen sammenlagt, og hun vant også slalåmcupen. Dette gjorde at hun vant Europacupen i alpint 2015/16 sammenlagt, med 949 poeng, foran henholdsvis Stephanie Brunner og Laura Pirovano.

I Norgesmesterskapet i alpint 2016 fikk hun tre sølvmedaljer; i super-G, slalåm og superkombinasjonen. Hun debuterte i verdenscupen denne sesongen, i et slalåmrenn i Flachau i Østerrike 15. januar 2016. Den 15. februar tok hun sine første verdenscuppoeng, med 24.-plass i slalåm i Crans Montana.

2016/17
Også denne sesongen deltok hun i Australian New Zealand Cup i august, og hun fikk der to fjerdeplasser i storslalåm. I Verdenscupen i alpint 2016/17 markerte hun seg med femteplass i slalåm i Levi i Finland 12. november 2016.Dagbladet - Maren Skjøld sjokkerte verdenseliten i slalåm, besøkt 18. november 2016. Hun ble nummer tretten i slalåm og hun kjørte på det norske laget som ble nummer fem i lagkonkurransen under VM 2017.

2017/18
I Vinter-OL 2018 i Pyeongchang deltok Skjøld på det norske laget som tok bronse i lagkonkurransen. De øvrige på laget var Nina Haver-Løseth, Kristin Lysdahl,  Sebastian Foss Solevåg, Leif Kristian Nestvold-Haugen og Jonathan Nordbotten.

2018/19
I Norgesmesterskapet i alpint 2019 vant hun gull i slalåm og sølv i superkombinasjonen. Hennes beste plassering i et verdenscuprenn var en 13.-plass.

2019/20
I sesongen 2019/20 fikk hun bare delta i ett verdenscuprenn, og hun la opp etter at sesongen var over.

 Medaljer i norske mesterskap 
Plassering Øvelse ÅrGull  Superkombinasjon  2015Sølv  Super-G  2016Sølv  Slalåm  2016, 2019Sølv  Superkombinasjon  2016, 2019Bronse  Utfor  2014Bronse  Super-G  2015Bronse  Storslalåm  2015Bronse  Superkombinasjon  2018

 Referanser 
Egil Svendsby (red.) Sportsboken 2014, s. 217. Schibsted. ISBN 978-82-516-8258-9.
NM 2015
Egil Svendsby (red.) Sportsboken 2016, s. 216. Vigmostad & Bjørke. ISBN 978-82-419-1334-0.
Egil Svendsby (red.) Sportsboken 2018, s. 183. Vigmostad & Bjørke. ISBN 978-82-419-1722-6.
Egil Svendsby (red.) Sportsboken 2019, s. 184. Vigmostad & Bjørke. ISBN 978-82-419-1946-6.

 Kilder 
  Profil hos Norges skiforbund

 Eksterne lenker 


Kategori:Norske alpinister
Kategori:Olympiske bronsemedaljevinnere for Norge
Kategori:Deltakere for Norge under Vinter-OL 2018
Kategori:Alpinister under Vinter-OL 2018
Kategori:Norgesmestere i alpint
Kategori:Medaljevinnere under Vinter-OL 2018
Kategori:Olympiske bronsemedaljevinnere i alpint
Kategori:Deltakere for Norge under VM i alpint 2017
Kategori:Deltakere for Norge under VM i alpint 2019